**KISWAHILI**

**KIDATO CHA TATU**

**KAZI YA LIKIZO – DISEMBA 2022**

**SEHEMU YA A: RIWAYA**

**Assumpta K. Matei: *Chozi la Heri***

***Jibuswali la 2 au la 3***

1. “…poa sana sistee,wewe ni mnoma.siku moja nitakuhelp hata mimi…”

(a) Eleza muktadha wa dondoo hili. (alama 4)

(b) Eleza sifa mbili za mnenaji zinazojitokeza kwenye kauli hii. (alama 4)

(c) Taja na ufafanue maudhui yoyote mawili yanayotokana na matini haya. (alama 4)

(d) Je, ahadi aliyoitoa mnenaji ilikuja kutimia? Eleza kwa kina. (alama 8)

2. Ukirejelea riwaya nzima ya Chozi la heri:

(i) Fafanua umuhimu wa elimu katika jamii. (alama 10)

(ii) Jadili jinsi mwandishi alivyoshughulikia maudhui ya ufadhili. (alama 10)

**MASWALI YA INSHA**

1. Eleza ufaafu wa anwani Chozi la Heri (ala20)
2. Kwa kurejelea kila sura onyesha jinsi mwandishi alivyoisuka kazi yake kufanikisha mtiririko na muumano wa vitushi.
3. Athari ya vita katika nchi ya Wafidhina ni kioo cha bara la Afrika. Jadili (ala 20)
4. Jadili dhana ya chozi katika riwaya ya Chozi la Heri (ala20)
5. Mwanamke katika jamii hii ametwezwa na kutwazwa jadili ( ala20)
6. Akikosa la mama hata la mbwa huamwa kwa kurejelea methali hii eleza umuhimu wa mashirika ya misaada (ala20)
7. Jamii ya Chozi la Heri ni taswira ya jinsi ukabila unavyoathiri bara la Afrika (ala20)
8. Malezi ya watoto katika riwaya ya Chozi la Heri ndicho kitovu cha ufanisi na matatizo yote yanayowapiku watoto (ala20)
9. Utumizi wa afyuni katika jamii umeleta mathara mengi . Thibitisha (ala 20)
10. Jadili athari na dhiki zinazotokana na uongozi mbaya (ala 20)
11. Mla, naye huliwa zamu yake ikifika . kwa kurejelea riwaya ya Chozi la Heri thibitisha ukweli wa kauli hiyo (ala 20)
12. Riwaya ya Chozi la Heri imejaa aina mbalimbali za migogoro jadili. (ala 20)
13. Uozo wa maadili na kuvunjwa kwa haki ni jambo ambalo lilikuwa la kawaida katika nchi ya Wahafidhina. Thibitisha (ala20)
14. Riwaya ya Chozi la Heri ni ya Utamaushi jadili kauli hii (ala20)

**SEHEMU B: USHAIRI**

**Soma shairi hili kisha ujibu maswali.**

1. Wenye vyao watubana, twaumia maskini,

La kufanyiza hatuna, hali zetu taabani,

Kwa sasa kilo ya dona, bei mia ishirini,

Wakubwa tuteteeni, wenye vyao watubana.

2. Washindana matajiri, kwa bei siyo utani,

 Na pigo kwa mafakiri, tunao hali ya chini,

 Wazeni kutafakari, wanyonge tu madhilani,

 Wakubwa tuteteeni, wenye vyao watubana.

3. Limekuwa kubwa zogo, hakwendeki madukani,

 Fungu moja la muhogo, sasa shilingi miteni,

 Huo mkubwa mzigo, waelemea vichwani,

 Wakubwa tuteteeni, wenye vyao watubana.

4. Si hichi wala si kile, hakuna cha afueni,

 Bei imekuwa ndwele, wenye macho lioneni,

 Ukiutaka mchele, pesa jaza mfukoni,

 Wakubwa tuteteeni, wenye vyao watubana.

5. Waliko hao samaki, huko ndiko uchawini,

 Wachuuzi hawacheki, zimewatoka huzuni,

 Vibuwa havishikiki, kimoja kwa hamsini,

 Wakubwa tuteteeni, wenye vyao watubana.

6. Maisha yetu viumbe, yamekuwa hilakini,

 Wenye vyao kila pembe, wametukaa shingoni,

 Nyama ya mbuzi na ng’ombe, sasa hali maskini,

 Wakubwa tuteteeni, wenye vyao watubana.

7. Maji yamezidi unga, kwa lodi wa darajani,

Kajitolea muhanga, kwa bei hawezekani,

 Mvao wake wa kanga, ni shilingi elifeni,

 Wakubwa tuteteeni, wenye vyao watubana.

**Maswali**

(a) Lipe shairi hili kichwa mwafaka. (alama 1)

(b) Jadili dhamira ya nafsi neni. (alama 2)

(c) Tambua toni ya shairi hili. (alama 1)

(d) Andika ubeti wa sita kwa lugha tutumbi. (alama 4)

(e) Onyesha vile kibali cha utunzi wa mshairi kilivyotumiwa kukidhi mahitaji ya kiarudhi. (alama 2)

(f) Taja na ueleze bahari mbili za ushairi ukizingatia. (alama 4)

 (i) Ubeti

 (ii) Vina

(g) Tambua aina tatu za taswira ukirejelea shairi hili. (alama 3)

(h) Eleza maana ya maneno yafuatayo kama yalivyotumika kwenye shairi. (alama 3)

 (i) Dona

 (ii) Zogo

(iii) Waelemea